《启关》
明代·皇甫濂

长日斋心解息机，聊堪经月掩衡扉。
忘言客难将谁设，避地车尘亦自稀。
蝉寂松风还易听，雀惊荷露定难依。
朝来争席犹相笑，却信人间事转非。

作者简介：（1508—1564）明苏州长洲人，字子约，号理山。皇甫录第四子。嘉靖二十三年进士。初授工部都水主事，母丧除，起故官，谪河南布政司理问，终兴化同知。好学工诗。有《逸民传》、《水部集》。